বগুড়া, ২৫ জুন (শীর্ষ নিউজ ডটকম): বগুড়ার নন্দীগ্রামে হাত-পা ও মুখ বাঁধা অজ্ঞাত দুই যুবকের লাশ উদ্ধার করেছে পুলিশ। আজ শনিবার বিকেলে লাশ দুটি উদ্ধার করা হয়।  জানা গেছে, বিকেল ৩টার দিকে নন্দীগ্রাম থানার রনবাঘা বাজারের অদূরে বগুড়া-নাটোর মহাসড়কের বাঁশের ব্রিজের একটি ডোবায় স্থানীয় লোকজন দুটি লাশ দেখে পুলিশে খবর দেয়। পুলিশ ঘটনাস্থলে এসে লাশ দুটি উদ্ধার করে। তাদের দুজনের হাত-পা দড়ি দিয়ে বাঁধা এবং মুখে স্কচটেপ লাগানো ছিলো। তাদের পরনে কালো রংয়ের ফুল প্যান্ট ও সাদা  চেকের হাফ শার্ট ছিলো।  নন্দীগ্রাম থানার ওসি তোফাজ্জল হোসেন জানান, দুর্বৃত্তরা শুক্রবার রাতের যে কোনো এক সময় ওই দুই যুবককে হত্যার পর লাশ ডোবার মধ্যে ফেলে রেখে গেছে। তিনি আরো জানান, নিহত দুজন ট্রাকের চালক ও হেলপার হতে পারে।  (শীর্ষ নিউজ ডটকম/প্রতিনিধি/এসএস/সস/১৬.৫২ঘ)